L-Assoċjazzjoni tal-Iżviluppaturi offriet l-assistenza tagħha lill-Gvern biex tiddentifika propjetà mhux użata fis-suq, biex tintuża temporanjament bħala faċilitajiet mediċi. Fi stqarrija l-MDA qalet li kellha laqgħa mal-Prim Ministru Robert Abela u ppreżentat sensiela ta’ proposti biex jilqgħu għas-sitwazzjoni li żviluppat. L-MDA proponiet li l-Istat jintroduċi miżuri li jissalvagwardjaw l-impiegi u jgħin familji li spiċċaw f’sitwazzjoni mwegħra biex ileħħqu mal-ħajja. L-Assoċjazzjoni proponiet li jitħaffef il-piż tal-kontijiet tad-dawl u l-ilma u jingħata kumpens lil dawk li se jispiċċaw bla xogħol.